આગળ જણાવ્યું એ મુજબ રેયૉન બોલ્ડ પ્રિન્ટમાં હોવાને લીધે ઇન્ડો-વેસ્ટર્ન ટૉપ માટે સારું લાગે છે. ઇન્ડો-વેસ્ટર્ન એટલે ઇન્ડિયન પ્રિન્ટ સાથે વેસ્ટર્ન પૅટર્ન. કોઈ પણ ફ્લોરલ પ્રિન્ટ લઈ એમાં કૉન્ટ્રાસ્ટ કલરની પાઇપિન લગાડી સ્પૅઘેટી હૉલ્ટર ટૉપ બનાવી શકાય અથવા તો સ્લીવલેસ રાખી ફ્રેમલાઇનમાં વેરિએશન આપી શકાય. જેમ કે ઓવલ, અન-ઈવન હૅન્કરચીફ કે સાઇડ-બૅક ટ્રેલ રેયૉનમાંથી બનાવેલા ઇન્ડો-વેસ્ટર્ન ટૉપ્સ કોઈ પાર્ટીમાં નથી પહેરી શકાતાં, રેયૉન ટૉપ્સ એ માત્ર કૅઝ્યુઅલ લુક આપે છે. રેયૉનનાં ઇન્ડો-વેસ્ટર્ન ટૉપ્સ મોટા ભાગે યંગ યુવતીઓ પહેરે છે. બોલ્ડ ઍન્ડ બ્રાઇટ કલર અને પ્રિન્ટને લીધે હંમેશાં ફૅર લુક જ આપે છે.